Τι είναι η πολιτική πιστοποιητικού;
Κάθε αρχή πιστοποίησης (CA) διαθέτει ένα σύνολο κανόνων σχετικά με τα πιστοποιητικά που προτίθεται να δημιουργήσει. Αυτές οι πολιτικές συχνά δημοσιεύονται στις ιστοσελίδες του κατόχου CA και μπορούν να ενσωματωθούν ηλεκτρονικά σε πιστοποιητικά. Αν ο υπολογιστής σας επικυρώσει με επιτυχία ένα πιστοποιητικό, μπορείτε να υποθέσετε με ασφάλεια ότι η CA που υπογράφει το πιστοποιητικό καθόρισε ότι τηρούνται οι πολιτικές της, αν εμπιστεύεστε την ίδια την CA. Για παράδειγμα, μπορείτε να υποθέσετε ότι η διεύθυνση email που περιέχεται σε πιστοποιητικό ανήκει πραγματικά στον κάτοχο της ψηφιακής ταυτότητας του πιστοποιητικού.

Τι είναι η πολιτική εμπιστοσύνης;
Μια πολιτική εμπιστοσύνης είναι μια διαδικασία λογισμικού που καθορίζει πώς μπορεί να αξιολογηθεί ένα πιστοποιητικό (πόσο γνήσιο είναι). Δεν δημιουργούνται όλα τα πιστοποιητικά με τον ίδιο τρόπο. Δημιουργούνται για συγκεκριμένους σκοπούς και αξιολογούνται διαφορετικά. Μια πολιτική εμπιστοσύνης αξιολογεί ένα πιστοποιητικό βάσει του τρόπου που θα χρησιμοποιηθεί το πιστοποιητικό (υπογραφή email ή έλεγχος ταυτότητας Ιστού, για παράδειγμα).